CELEX: 62009TN0395
Language: et
Date: 2009-10-06 00:00:00
Title: Kohtuasi T-395/09: 6. oktoobril 2009 esitatud hagi — Arques Industries versus komisjon

5.12.2009   
            
            
               ET
            
            
               Euroopa Liidu Teataja
            
            
               C 297/27
            
         6. oktoobril 2009 esitatud hagi — Arques Industries versus komisjon
   (Kohtuasi T-395/09)
   2009/C 297/40
   Kohtumenetluse keel: saksa
   
      Pooled
   
   Hageja: Arques Industries AG (Starnberg, Saksamaa) (esindajad: advokaadid C. Grave, B. Meyring ja A. Scheidtmann)
   
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada komisjoni 22. juuli 2009. aasta otsuse K(2009) 5791 (lõplik) (juhtum COMP/39.396 — kaltsiumkarbiid ja magneesiumipõhised reaktiivid terase- ja gaasitööstusele) artiklid 1, 2, 3 ja 4 hagejat puudutavas osas;
            
         
               —
            
            
               teise võimalusena vähendada otsuse artikli 2 punktis f hagejale määratud trahvi;
            
         
               —
            
            
               kolmanda võimalusena tühistada otsuse artiklid 1 ja 3 hagejat puudutavas osas;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja vaidlustab komisjoni 22. juuli 2009. aasta otsuse K(2009) 5791 (lõplik) (juhtum COMP/39.396 — kaltsiumkarbiid ja magneesiumipõhised reaktiivid terase- ja gaasitööstusele). Vaidlustatud otsusega määrati hagejale ja teistele ettevõtjatele trahv EÜ artikli 81 ja EMP lepingu artikli 53 rikkumise eest.
   Komisjon oli seisukohal, et hageja on EMP-s, välja arvatud Hispaania, Portugal, Iirimaa ja Ühendkuningriik, kaltsiumkarbiidi- ja magneesiumisektoris osalenud ühes ja vältavas rikkumises, mis seisnes turgude jagamises, kvoodikokkulepetes, klientide jagamises, hindade kindlaksmääramises ning hindu, kliente ja müügimahte puudutava konfidentsiaalse äriteabe vahetamises.
   Oma hagi toetuseks esitab hageja kaheksa väidet, mis on jagatud kolme ossa.
   Esimeses osas palub hageja tühistada vaidlustatud otsus, kuna teda peetakse solidaarselt vastutavaks SKW Stahl-Metallurgie GmbH tegevuse eest, ning toetub seejuures järgmistele väidetele:
   
               —
            
            
               õigusvastaselt on kohaldatud EÜ artikli 81 lõiget 1 ning määruse (EÜ) nr 1/2003 (1) artikli 23 lõiget 2, kuna komisjon luges hageja solidaarselt SKW Stahl-Metallurgie GmbH-ga vastutavaks;
            
         
               —
            
            
               rikutud on EÜ artiklit 253, kuna komisjon ei ole põhjendanud oma kaalutlusõiguse teostamist seoses hageja kui endise emaettevõtja vastutusega;
            
         
               —
            
            
               vääralt on kohaldatud artiklit 81, kuna kostja rikkus õigusnormi sellega, et leidis, et tegemist on ühe ja vältava rikkumisega.
            
         Teises osas palub hageja teise võimalusena vähendada talle määratud trahvi summat, esitades selle kohta järgmised väited:
   
               —
            
            
               rikutud on EÜ artiklit 253, kuna vaidlustatud otsus on trahvi suuruse osas vastuoluline;
            
         
               —
            
            
               rikutud on määruse nr 1/2003 artiklit 23, kuna komisjon on vääralt hinnanud rikkumise raskust ja kestust;
            
         
               —
            
            
               rikutud on võrdse kohtlemise üldpõhimõtet osas, mis puudutab komisjoni poolt arvesse võetud rikkumise raskust ja kestust;
            
         
               —
            
            
               rikutud on määruse nr 1/2003 artiklit 23, kuna kostja ei ole kergendava asjaoluna arvesse võtnud asjaolu, et hageja ei ole sõnaselgelt vastu vaielnud tema järeldustele haldusmenetluses.
            
         Kolmandas osas palub hageja täiendava võimalusena ja teda puudutavas osas tühistada vaidlustatud otsuse artiklid 1 ja 3, kuna need põhinevad EÜ artikli 81 ja määruse nr 1/2003 artikli 7 ebaõigel kohaldamisel ning kuna otsuse need artiklid on vastuolus EÜ artikliga 253.
   
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205).